
D 
iabierna mainta Corte a dicta sentencia den e caso pe- 
nal contra e dentista Venezolano Antonieta del Carmen 
Morales Soto. E decision di Corte ta indica cu e citacion no 
tabata cuadra cu loke ley ta describi di e violacionnan cu au- 
toridadnan di salud ta bisa cu el a comete. Na final, a hay’e 
culpabel di solamente violacion di n ley y no di un crimen. Pa 
esaki no tin castigo di prizon. 


E dentista / ortodontista Venezolano biba na Aruba a 
cuminsa un practica sin cu e tabatin e permisonan nece- 
sario. E ta casa cu un Arubiano y tin dos yiu. Diabierna 
mainta tabatin sentencia den e caso aki despues cu e trata- 
mento a tuma luga dos siman pasa. 


A detene e señora aki despues di dos melding cu e ta atendi- 
endo cliente sin cu e tin e papelnan necesario. E ta un grad- 
uado di Universidad di Zulia y a entrega su papelnan aki na 
Aruba pa e por haci su practica. Sinembargo te cu trata- 
mento di su caso den Corte, e no a haya contesta. 
Den Corte el a bisa cu e no tabata haci propaganda y nada. 
Ta hendenan cu e conoce e tabata yuda y su clientenan mes 
e tabata bula bay Colombia pa atende nan. Y ora cu e no por, 
nan ta bini Aruba pa e mira nan. Pero a resulta cu aki e no 
por haci nada sin permiso di Salubridad Publico. 


P’esey nan a acus’e cu entre Maart 2019 y 6 November 2020, 
e tabata traha como dentista y otordontista ilegal na Aruba. 
Tambe ta acus’e di tabata traha di un forma no higienico y 
tabata duna pashentnan remedinan sin cu e ta autorisa pa 
haci esaki. 
Fiscal a conclui cu e ta culpabel y a exigi multa total di 6 mil 
florin of 10 dia cera pero tambe un castigo di prizon di 18 
luna di cual 8 luna ta condicional cu un tempo di prueba di 
5 aña. 


Hues den e sentencia diabierna mainta a splica cu e mester 
declara e acusado liber di e prome tres acusacionnan. No tin 
suficiente prueba legal pa bay di acuerdo cu e demanda di 
fiscal pa declar’e culpabel. 


E prome acusacion ta bisa cu intencionalmente sin cu e ta 
autorisa of registra a practica su profesion. Ta menciona 
e diferente articulonan den ley unda cu e condicion aki ta 
aparece. E ley aki ta drenta pa e profesional riba e fecha 


menciona den su decreto gubernamental. Pero pa e profesi- 
onnan menciona den articulo di Landsverordening beroepen 
in de gezondheidszorg a haci excepcion riba algun articulo 
cu a drenta na vigor 31 juni, 2021 hunto cu e Landsbesluit 
eisen tandheelkundige beroepen. Pues no por bisa cu el a 
practica sin tabata autorisa, si mira e fecha cu ta menciona 
den e acusacion cu ta data di 2019 y 2020. 


Pa loke ta e acusacion cu ta bisa el a haci practica di un 
forma no higienico, e condicionnan cu ta para den e ley en 
cuestiona no a wordo menciona den e acusacion contra dje. 
E condicionnan ta poni pa esnan cu ta cay bou di e ley di e 
profesionalnan di Salubridad Publico y e no ta reconoci como 
profesional di e ramo manera e ley ta menciona. Pues e no 
ta wordo mira como un dunado di cuido manera describi ley, 
por lo tanto e no tabata uno cu a viola e ley. A declar’e liber 
di e acusacion ey. 


Pa loke ta e acusacion di preparacion y suministro di remedi 
sin cu e tabata autorisa, a bisa lo siguiente. Den e dossier no 
por lesa ningun caminda cu e acusado aki a prepara e reme- 
dinan. Tur loke cu a cumpra tabata den su oficina ainda, no 
por bisa cu el a entrega esakinan tampoco. 
Loke si a keda proba ta cu den e periodo di m 
aart, 2019 pa november, 2020, el a importa cierto cant- 
idad di remedi., E hecho proba aki ta un violacion di e ley 
di remedi y no un crimen pa cual a impone un boet di 1000 
florin. Pa cada dia cu el a pasa den detencion preventivo ta 
kita esaki for di e boet, calculando e balor di un dia na 50 
florin. 


Decision di Corte a cay 


Acusacion contra dentista mal 
hinca den otro y declara liber 

E 
motibo principal cu gobiernonan di Aruba, Corsou y Sint 
Maarten no tabata kier pa sigui cu COHO inicialmente, 
tabata principalmente pa motibo cu gobiernonan di e tres 
islanan, no tabata envolvi den formacion di e comision aki. 


Sinembargo den reunion di Tweede Kamer siman pasa, a 
surgi asombro di parti di algun parlamentario Hulandes, pa 
e alegria cu mandatarionan di e tres islanan a mustra na 
momento cu a elimina COHO y na su luga a introduci e asina 
yama awor, “Onderlinge Regelingen.” 
Tanto Parlamentarionan Roelien Kamminga di VVD como 
Joba van den Berg di CDA a mustra nan asombro pa loke 
mandatarionan di e tres islanan a considera un triunfo, ya cu 
den e Onderlinge Regelingen cu tin awor, e tres islanan no a 
wordo envolvi mes. 


Ta bin acerca cu den COHO tabatin e posibilidad cu e 
comision aki na momento cu tin diferencia di opinion, COHO 
por a hala atencion di gobierno Hulandes pero awor den e 
‘Onderlinge Regelingen,’ ta gobierno Hulandes tin e ultimo 
palabra, pues e tres islanan no tin algo di bisa den un of otro 
diferencia cu surgi riba cualkier punto of tema. 


COHO tabatin como funcion pa supervisa ehecucion di e 
Landspakketten y pa tur hende tene nan mes na palabra- 
cionnan cu tin y dado caso COHO por interveni tambe rela- 
ciona cu Hulanda pero awor e directiva autonomo aki, su 
tareanan ta pasa pa ‘Tijdelijke Werkorganisatie’ cu ya caba ta 
existi y cu ta wordo dirigi pa Ministerio di Asuntonan Exterior. 
Secretario di Estado Alexandra van Huffelen durante di e 
reunion informativo cu Tweede Kamer siman pasa, a confirma 
inicialmente cu supervision lo ser hiba pa tur partner di Reino 
envolvi si riba cierto puntonan no tin consenso lo busca un 
otro instancia pa yuda soluciona e diferencia cu tin. 


Sinembargo den e parti final di e debate, van Huffelen a 
confirma riba insistencia di parlamentarionan cu e “ultimo 
palabra ta keda na Hulanda y na mes momento tambe en 
a confirma cu paisnan cu no ta tene nan mes na palabra- 
cionnan cu tin, lo no ricibi ningun tipo di sosten financiero. 
‘Onderlinge Regelingen’ lo ta pa un periodo di cuater aña cu 
e posibilidad cu lo por extende e periodo di supervision cu 
dos aña mas si ta necesario y un pais no por dicidi cu ora cu 
e kier e no ta forma parti di e supervision aki mas si na Den 


Haag nan no ta di acuerdo cu esaki. 


RAFT 
E ley di COHO pues a keda elimina pa Tweede Kamer y manera 
a ser celebra aki na Aruba pa Prome Minister di Aruba, esta 
cu COHO ta for di mesa, realidad di e asunto ta cu e concepto 
di ‘Rijkwet Aruba financieel toezicht,’ esta RAft ta sigui su 
curso y lo tin cu wordo introduci dentro di poco dia. 
A ser mustra cu ainda gabinete Wever Croes II no a atende 
e asunto aki cu Parlamento di Aruba y haya e sosten legal 
pa cu e ley aki pero esaki lo por tin consecuencia pa e pais 
segun informacionnan for di Hulanda. 


Dentro di algun dia lo inicia deliberacionnan oficial riba 
condicionnan pa pago di e sosten di likides otorga durante 
di pandemia di covid y con Aruba lo bay paga esaki. 
Sinembargo e mensahe for di Hulanda pa gabinete Wever 
Croes ta hopi cla, super cla esta cu: “sin aprobacion di 
Parlamento di Aruba pa e ley di RAft proponi, gobierno di 
Aruba lo tin cu paga e suma di 900 miyon euro den un solo 
paga na luna di ‘october’ proximo.” 


Si Parlamento no aproba RAft 


Gobierno di Aruba tin cu paga 
Hulanda 900 miyon di un solo bes 

E 
vision di lider di RED, Ricardo Croes 
pa loke ta creacion di un di dos pi- 
lar economico cu oficialisacion di can- 
nabis medicinal, a bira realidad na es- 
tado di New York caminda dialuna ul- 
timo, autoridadnan a entrega e prome 
permisonan na esunnan cu a aplica pa 
esaki. 


E permisonan a wordo aproba pa e asina 
yama “Office of Cannabis Management” 
despues cu 20 luna pasa, e estado a 
pasa un ley pa ciudadanonan mayor 
di edad, uza marihuana; tratando pa 
asina controla un cantidad di bende- 
donan ilegal di marihuana den cayanan 
di Ner York. 
Autoridadnan di New York a otorga un 
total di 36 permiso pa Harlem di cual 
28 a ser otorga na entrepreneurs y 
ocho na asina yama ‘non profits.’ 


Ya caba tin mas estado na Merca cu 
tambe a bay di acuerdo pa benta di 
marihuana medicinal y recreacional 
caminda autoridadnan ta mira inicio 
di un era cu e droga aki cu pa hopi 
aña tabata algo totalmente prohibi, 
awor lo tin posibilidad di bira un pilar 
economico pa e pais den su totalidad. 


Ricardo Croes como lider di RED den 
eleccion di 2017, a firma un acuerdo 
di gobernacion cu partido MEP y POR 
caminda a sigura e lider politico aki, 
cu lo ehecuta e vision di su partido pa 
crea un di dos pilar economico banda 
di turismo, un vision cu sinembargo a 
confronta hopi resistencia den propio 
seno di e gobierno di coalicion di e 
tempo ey. 
Cu RED a keda pa algo mas cu tres 
aña ta sostene e coalicion cu ta conoci 
como gabinete Wever Croes I, tabatin 


mas di haber cu otro asuntonan di 
interes general cu partido RED kier a 
mira wordo ehecuta pa bienestar di 
pueblo di Aruba. 


Sinembargo for di momento cu a lansa 
e proyecto di cannabis medicinal, un 
grupo grandi di militantenan di otro 
partidonan den e coalicion, tambe a 
dicidi di hinca nan mes den e prepara- 
cionnan pa e proyecto aki, entre otro 
den peticionnan cu a wordo entrega pa 
tereno di gobierno pa ehecuta e plant- 
acionnan di marihuana. Ricardo Croes 
semper a para pa su vision y a purba tur 
forma di logra cu su gobierno ehecuta 
e proyecto aki pero simplemente no 
por a supera e resistencia cu el a haya 
den propio seno di su gobierno. 


Un exigencia cu autoridadnan di New 
York a stipula ta cu pa un persona haya 


permiso pa planta y procesa mari- 
huana medicinal y recreacional, ta 
rekeri e esun cu pidi e permiso, ta un ex 
convicto relaciona cu casonan di mari- 
huana. Roland Conner ta un di e perso- 
nanan kende a ricibi su licencia cu cual 
e ta maneha su negoshi ‘Smacked LLC’ 
situa na Manhattan y cu e lo traha duro, 
cumpli cu reglanan pa asina e probecha 
di e oportunidad aki cu el a haya. 


Segun oficialnan di estado, e departa- 
mento a ricibi 900 aplicacion pa permisi 
y a dicidi caba di lo otorga 100 permiso 
mas na comerciantenan cu den pasado 
a ser aresta pa violacion di ley pa cu 
marihuana. Pues loke gabinete Wever 
Croes a faya na reconoce e vision di 
si partner di coalicion, Ricardo Croes, 
awe e mesun vision aki ta sigui crece 
formalmente na Merca pero tambe den 
varios pais Europeo 


Vision di lider di RED 


Marihuana medicinal a bira legal 
na New York y den otro paisnan 

D 
epartamento di Mucha y Hoben (DMH) a finalisa un fase sumamente 
importante, esta e website como tambe e software pa asina cuminsa 
acumula e informacionnan y registracion di e centronan di cuido di mucha. 
Pero banda di esaki, e website ta un fuente, unda e Centronan di Cuido di 
Mucha por ricibi e.o. tur informacion, pero tambe por start e proceso pa 
aplica pa un permiso temporario pa opera nan centro. 


Desde 2020 tin diferente movecion andando dentro di e Centronan di Cuido 
di Mucha. Entre otro a logra haci un estudio riba e situacion inicial di e 
Centronan di Cuido di Mucha y a formalis’e den un rapport titula ‘Nulmeting 
Kinderopvang’ na Aruba. Despues di esaki tambe a finalisa y concretisa e 
Manual di Regulacion (Handleiding Kwaliteitseisen Kinderopvang), unda 
ta describi tur e exigencianan minimo pa opera un Centro di Cuido di 
Mucha. Mirando cu e Landsverordening Kinderopvang ta den fase final pa 
drenta na vigor, ta bon pa accentua, cu ta desde 2017 a aproba e ley 


DMH pronto lo tin e prome registro 
nacional y prome permiso temporario 


Pa opera centro di cuido di mucha na Aruba 


aki unanimamente den Parlamento y a yega e 
momento cu DMH ta yega na e prome stap di 
cuminsa cu e prome Registro Nacional oficial 
di e Centronan di Cuido di Mucha na Aruba. 


Kico esaki ta nifica pa un 
Centro di Cuido di Mucha? 
Un Centro di Cuido di Mucha, unda ta brinda 
cuido profesional di cinco (5) of mas mucha, 
den categoria di edad di seis siman te ora cu 
nan caba scol basico (AB2017 No. 38), tin 
e obligacion di aplica pa un permiso tempo- 
rario, pa asina por opera su Centro. Pues, e 
Centronan di Cuido di Mucha ta aplica medi- 
ante e website di DMH, cu nos a lansa awe, pa 
un permiso temporario pa por opera. 


Mas cu claro DMH tambe ta cla pa duna asis- 
tencia personal na e Centronan di Cuido di 
Mucha cu tin necesidad den esaki. Pues kier 
a pidi tur Centro di Cuido di Mucha cu ta 
desea di haya ayudo den e proceso aki, tuma 
contacto directamente cu DMH na info@dmh. 
aw of dmharuba@gmail.com 


Pa tur persona cu ta desea di habri un Centro di 
Cuido di Mucha despues di 31 di maart 2023, 
lo tin di cumpli cu tur rekisito indica akiriba, 
como tambe e rekisitonan menciona den e 
Handleiding Kwaliteitseisen Kinderopvang. 
E persona nan aki LO NO BIN DEN REMARKE 
MAS pa e fase di transicion. 


DMH ta papia di un permiso temporario, 
mirando cu tin diferente aspecto minimo cu 
mester cumpli cu ne y cu ta bin dilanti den 
e ‘Handleiding Kwaliteitseisen Kinderopvang’, 
pa despues cuminsa cu e permiso definitivo. 
Niun centro no ta ricibi e permiso temporario 
ainda, esey lo ta mas den luna di april, na 
momento cu a haci un inventario completo di 
cada centro di cuido. 


E permiso temporario aki cu su recomenda- 
cionnan tin un validez te cu maart 2025. Mas 
informacion lo sigui den e siguiente lunanan. 

E 
cosisteman digital exitoso ta depende di e vi- 
sion, strategia y accionnan cu nos tuma como 
empresario awe. Organisacionnan rond mundo ta 
enfocando riba satisfaccion di cliente y eficien- 
cia operacional como nan prioridadnan di negoshi 
principal. Pa logra e metanan aki – y mantene nan 


den un forma sostenibel – negoshinan lo mester 
haci uzo di aplicacionnan digital. 


Digitalisacion ta hunga un rol clave den bira y keda 
competitivo, operativo y sostenibel. Sin embargo, 
hopi compania ta construyendo nan aplicacionnan 
e “forma dificil”. Transfromacion digital por ta 
abrumador na un nivel organizacional, y esey ta 
specialmente e caso pa start-upnan. Sin embargo, 
e proceso no mester ta desafiante. 


Tin algun opcionnan disponibel manera algun 
organisacion ta tuma un salto inspira pa construi 
aplicacionnan moderno completamente den Cloud, 
mientras otro ta tuma un enfoke mas Hybrid, cual ta 
envolvi construi y haci uzo di aplicacionnan digital 
via Cloud., pero tambe tin espacio fisico (edificio/ 
oficina) pa empleadonan. 


Minister Geoffrey Wever: 


Ecosistema digital di futuro ta basa riba esfuerso di entrepreneurnan di awe 


Segun 
e 
“Deloitte’s 
Global State of the 
Consumer 
Tracker”, 
adultonan 
Mericano 
encuesta 
ta 
estima 
di ta gasta entre US$ 
120 pa US$ 130 pa 
luna pa bienes y servi- 
cionan digital, manera 
entretenimento 
di 
streaming, 
wega 
y 
aplicacionnan. Tin un 
cantidad 
di 
aplica- 
cionnan nobo manera 
di salud y bienestar 
digital, 
contenido 
y 
experiencia 
di 
real- 
idad virtual, educacion 
virtual, criptomoneda 
y coleccion di artefac- 
tonan digital etc. 


Nos ta contento di 
por tin representante 
di AWS na Aruba pa a 
presenta na Startups 
and Entrepreneurship 
for Economic Growth. 
AWS tambe ta sostene 
desaroyo 
di 
ciencia 
y innovacion door di 
research and devel- 
opment, 
unda 
nan 
AWS 
Cloud 
Credits 
ta sostene investiga- 
donan cu kier construi 
aplicacionnan 
cienti- 
fico, software of otro 
hermentnan, 
haci 
prueba di benchmark 
of prueba di concepto 
pa evalua efectividad 
di transferi carga di 
trabou cientifico of set 
di data. 


“E ecosistema digital 
di futuro ta basa riba 
esfuerso 
di 
entre- 
preneurnan di awe”, 
minister 
Wever 
ta 
conclui. 

live easy 



Oranjestad, 30 januari 2023 – Recientemente, 
Guardian Group Fatum, e compania di seguro di 
mas grandi den Caribe Hulandes, cu orguyo a firma 
un acuerdo cu e compleho di Aruba Marriott y The 
Ritz-Carlton Aruba pa un plan di pensioen colectivo 
pa su empleadonan. 



Un plan di pensioen ta importante pa tanto dunado 
di trabou como pa su empleadonan. Esaki ta trese 
trankilidad y seguridad pa cu situacion financiero riba 
termino largo. Ambos e compleho di Aruba Marriott 
y The Ritz-Carlton Aruba como dunado di trabou 
responsabel ta reconoce esaki y ta orguyoso di por 
ofrese esaki na su empleadonan. 


E compania hotelero ta sumamente contento y 
orguyoso di nan prestacion despues di e crisis di e 
pandemia. Cifranan di ocupacion ta recuperando 
extremadamente bon y ta yegando nivelnan di 2019 
atrobe. P’esey durante un ceremonia di firmamento, 
den un ambiente ameno yen di orguyo, e compleho 
di Aruba Marriott bou di cual Aruba Marriott Resort 
& Stellaris Casino, Marriott’s Aruba Ocean Club y 
Marriott’s Aruba Surf Club y tambe The Ritz-Carlton, 
Aruba, a firma un acuerdo pa un plan di pensioen 
colectivo pa su empleadonan. E acuerdo e keda 
Fatum Life Aruba, sr. Jacques van der Scheer, 


compaña pa e Commercial Manager, sra. Michelle 
de Groot y tambe e Complex GM di Aruba Marriott 
Resort, sr. Raoul Lemmerling y Area GM di The Ritz- 
Carlton, Aruba sr. Steve Redkoles. Tambe presente na e 
ceremonia tawata e CEO di Guardian Group Fatum 
Dutch Caribbean, sr. Diego Fränkel y e Managing 
Director di Guardian Group Fatum General Insurance 
Aruba, sra. Barbara Pochettino. 


Guardian Group Fatum ta orguyoso di sigui fortifica su 
posicion riba mercado como un di e proveedornan di 
pensioen di mas grandi y inovativo na Aruba, brindando 
su clientenan e facilidad pa regla tur cos di un manera 
digital moderno via nan pension portal online. 
E pension portal ta ofrece e dunado di trabou e 
posibilidad pa maneha su portofolio di empleado 
facilmente y e empleado tambe tin e posibilidad pa 
hasi calculacion facil pa su plan di pensioen. Tur esaki 
facil, accesibel y eco-friendly sin mucho papeleo. Pues 
e compania di seguro (y pensioen) ta sumamente 
contento y gradecido na e compleho di Aruba Mar- 
riott y The Ritz-Carlton pa e confianza deposita y ta 
premira un colaboracion fructifero. 


Riba foto por mira momento caminda e formalisacion 
a tuma luga cu representatenan di ambos compania 


presente. 


Guardian Group Fatum ta firma 
acuerdo cu e compleho di Aruba Marriott y 
The Ritz-Carlton, Aruba pa e miho plan di pensioen 
pa su empleadonan. 


Homber di edad 
maltrata na Cas Paloma 


D 
iasabra 
anochi 
den 
careda 
di 
10:30 un persona lo a 
wordo maltrata na Cas 
Paloma cu algo. Me- 
sora patruya di Santa 
Cruz a sali direccion e 
adres. Na nan yegada 
a constata cu berdad 
un cabayero di edad lo 
a haya confrontacion 
cu un otro homber y 
esaki lo a dal e cu un 
palo. 


Ambulance 
mien- 
trastanto ya tawata na 
caminda. Na yegada 
despues di un rato 
e persona herida cu 
ayudo a sali y subi e 
brancard.  E la wordo 
hiba Hospital pa trata- 
mento.  


Despues cu polis a 
tuma dato na e adres 
nan a sali bay un poco 
mas pariba na un otro 
cas, 
eynan 
tawata 
tin hende pafo para. 
Eynan a detene un 
homber sospecha di a 
comete e maltrato. 
Transportwagen 
a 
wordo pidi unda e la 
wordo hiba St Cruz. 

APFA ta crea awe balor pa mañan 


Bonbini 


Famia Real 


D 
iasabra den oranan di atardi pa anochi na final di e evento Boatfest 
polis na varios ocasion mester a bay na Nikky Beach. Un homber bou 
influencia lo a cay den lama y a guli hopi awa, mesora esnan na e sitio 
a bati alarma. Ambulance a presenta y despues cu e paramediconan a 
trat’e,  a transport’e pa hospital. 


Durante final di e evento a surgi varios pelea cu tiramento di botter, aki 
tambe polis mester a asisti, na e sitio polis a detene tres persona y tur tres 
a wordo transporta cu transportwagen pa Warda di polis na playa. 


Tambe a bay eynan despues di e evento pa motibo di molester di musica 
duro riba e botonan cu tabata mara na Nikky Beach. 


Durante dia si e evento mes a bay hopi trankil, un cantidad grandi di boto, 
yate etc. tabata mara na Nikky Beach. Maske awasero a causa molester 
asina mes e evento di Boatfest durante dia tabata bon bishita. 


Varios detencion y asistencia di polis na final di e evento di Boatfest 

D 
iasabra den careda di 6’or y mey di atardi presencia di polis y am- 
bulance a wordo pidi pa un accidente cu un persona herida y hopi 
daño material. E accidente a sosode na Papilon na e T-kruising banda 
di Cede di MEP. Un Pickup Chevrolet S10 biniendo di pabou a subi ca- 
minda sin duna preferencia na un Honda Civic cu tabata biniendo di 
panort riba e caminda di preferencia. 
Den e impacto fuerte ambos auto a haya hopi daño material y e chauf- 
feur di e Honda Civic a keda herida, e tabata keha di dolor den pecho. 
Ambulance a yega na e sitio pa trata e chauffeur di e Honda na e sitio. 
Na yegada, polis a bin ripara cu e chauffeur di e pickup ta bou influ- 
encia, mesora e la wordo deteni y transporta pa warda di polis. 


D 
iasabra anochi den careda di 11’or polis s 
bay un establecimento den Hot Xone, unda 
cu un turista a cay y herida su cabes. Na yegada 
di polis mesora a pidi pa un ambulance, mirando 
cu e herida cu ta na cabes di cabayero turista ta 
basta serio. 


E cabayero cu ta miembro di e boto Kennedy 
cu ta Coast Guard a bisa polisnan cu ariba e 
boto mes e lo busca of ricibi asistencia medico, 
mirando cu nan tin tur cos ey riba. 


Polisnan uzando transportwagen a hiba e cu su 
amigo te na boto pa asina e ricibi e asistencia 
medico cu e mester. Por a mir’e baha cu man 
wantando su cabes. 


Miembro di Coast Guard a cay y herida su cabes den Hot Zone 


Chauffeur bou influencia ta ocasiona 
accidente cu herido y hopi daño material 

S 
eñora Evelyn Wever-Croes ta campaña cu integridad. 
P’esey e potret di dje cu un mug di Bureau Integriteit Aru- 
ba y p’esey el a institui e comision di integridad dirigi pa Arie 
Swaen. Como cu ta trata di un campaña politico, cada biaha 
MEP y RAIZ kier exclui participacion di oposicion den iniciati- 
vanan manera ley di screening of di Ombudsman. Na mes mo- 
mento partidonan MEP y RAIZ kier mantene Pueblo malinfor- 
ma encuanto bon gobernacion y entre otro e rol di un Ombuds- 
man. 


E rol di un Ombudsman ta pa investiga kehonan di ciudadano 
contra gobierno y trece fayonan den maneho di gobierno y 
su instancianan na luz di dia. Esey kiermen cu si nos tabatin 
un Ombudsman e lo por a investiga e manera cu Gobierno y e 
ministerio di Ursell Arends a cera dump sin ningun planifica- 
cion, causando gastonan exorbitante pa hende tira sushi afo y 
causando yen dump ilegal rond di Aruba. 


Un Ombudsman por a investiga dicon ni Arubahuis ni e 
minister plenipotenciario Besaril a brinda un sosten adecua na 
nos studiantenan na Hulanda, mientras a haci fiesta cu carchi 
banco di Arubahuis pa come na restaurantnan caro. Pero tin 
caso mas preocupante ainda, manera salud di polis cu a ser 
comprometi pa motibo di schimmel den edificionan cu gobi- 
erno ta uza. Mester investiga e ministerionan y e departamen- 
tonan cu no ta logra haci nan trabao manera debe di ser. 


Trabao di un Ombudsman ta hustamente pa critica e fayonan 
di gobierno y asina mobilisa opinion publico pa forsa gobierno 
drecha locual no ta bay bon. P’esey Gabinete Wever-Croes no tin 
ningun interes den un Ombudsman cu ta fuerte. Kico Gabinete 
Wever-Croes y su politiconan lo haci si bin un Ombudsman serio 
cu ta mustra riba tur e maneranan cu Gobierno ta faya Pueblo? 
E prome cos cu nan lo haci ta tira culpa riba gobernacion di 
AVP, tira culpa riba falta di placa y riba falta di capacidad. Pero 
si e Ombudsman sigui insisti, Gabinete Wever-Croes lo busca 
manera pa convence e Ombudsman pa keda mas trankilo. Si 
esey no yuda y si e Ombudsman cuminsa coba hustamente 
unda cu Gabinete Wever-Croes no kier, nos por ta sigur cu MEP 
y RAIZ lo busca manera pa bula cabes di e Ombudsman. 


E politiconan di MEP y RAIZ t’ey pa sirbi nan mesun interes 
y p’esey nan credibilidad ta te na suela: nan no ta importa 
cu ningun conseho di CAft, Raad van Advies of Algemene 
Rekenkamer. Nan ta core cambia ley pa dek Xiomara, Dangui y 
Glenbert pa violacionnan di ley di contabilidad. Pa scapa Evelyn 
Wever-Croes nan ta tira Besaril bao bus. Nan ta kita hende for 
di trabao pa motibonan politico y nan ta pone hende den posi- 
cionnan clave pa yuda nan ehecuta nan causa. Ningun hende 


na Aruba ta asina ingenuo pa kere cu e politiconan aki lo haci 
lo necesario pa e bon comun. E realidad ta cu tin 11 parlamen- 
tario cu ta depende di señora Evelyn Wever-Croes pa haya un 
bon salario como parlamentario. Si nan perde nan number riba 
lista di MEP of di RAIZ nan no por biba manera nan ta biba awo. 


P’esey parlamentarionan di MEP semper ta cla pa obedece 
instruccionnan di Cocoloshi, manera Ady Thijsen a demon- 
stra ora nan kier a kita Marisol. P’esey Edgard Vrolijk mester 
warda aprobacion for di Cocolishi prome cu e yama un reunion 
publico. P’esey Raymond Kamperveen y Misha Raymond mester 
a bay duna cuenta na señora Evelyn Wever-Croes encuanto 
nan declaracionnan pa cu Eagle LNG. 


Si parlamentarionan di MEP y RAIZ keda cu e poder pa manda 
un Ombudsman cas, e Ombudsman ey lo keda pasa man riba 
cabes di Gabinete Wever-Croes so. Djis mira Bureau Integriteit, 
ki critica Bureua Integriteit por tin riba e maneho di Evelyn 
Wever-Croes pa cu Besaril y Arubahuis? Mira minister di integ- 
ridad Ursell Arends tambe. Ki dia el a cuestiona e violacionnan 
di integridad di e Gabinete aki? Ta p’esey henter oposicion ta 
haya cu mester garantisa e independencia di e Ombudsman. E 
manera pa garantisa esey ta door di sigura su posicion contra 
e influencia absoluto di e 11 parlamentarionan di MEP y RAIZ. 
Naturalmente MEP y RAIZ no kier perde e poder aki di por 
influencia Ombudsman. P’esey nan ta keda cambia nan argu- 
mentonan, pero nos tur sa pakico 11 parlamentario partidista 
mester keda cu e poder pa manda Ombudsman cas: e 
Ombudsman mester keda marioneta di Gabinete Wever-Croes. 


mr. dr. Ryçond R. Santos do Nascimento (AVP): 


E ombudsman di RAIZ y MEP mester ta marioneta di EWC 

A 
ruba a bira e prome isla den Caribe cu a firma CommonTrust Network 
dia 17 di December 2020 cu ta forma parti di World Economic Fo- 
rum. E gobierno di Aruba ta pushando nos isla poco poco den e modelo di 
World Economic Forum cu ta un modelo comunista bao di e lema: “Lo bon 
no tin nada y lo bo ta feliz”. Clase media lo desaparese y lo keda e pober- 
nan y e riconan. Si nos mira bon ya caba pueblo su voz no ta wordo scu- 
cha mas. E decision nan cu gobierno ta tuma ningun hende por bisa nada 
y pueblo mester biba cu ne. 


E cambio di ley cu gobierno a introduci a haci cu hopi negoshi chikito lo 
cera nan porta y otro ta bay establece den exterior pa via cu na Aruba nan 
lo no sobrevivi. Esnan cu conoce e sistema di impuesto mes ta conseha e 
comerciante nan pa bandona Aruba si nan kier sobrevivi. 


Gobierno ta tira santo den wowo di e ambtenaarnan door debolbe 7.6% 
pero di otro banda gobierno a bin cu un belasting mas halto. Na juni 2020 
ambtenaarnan a cobra 50% prima di vacacion mientras cu e ambten- 
aarnan a paga nan parti caba. Nos por mira esaki mas bien pa tene e 
ambtenaarnan contento pa via di e bishita di rey na Aruba. 


E prestatiemanagement cu gobierno a introduci 1 januari 2023 ta un 
otro instrumento pa wega politico tuma luga den gobierno. Un minister lo 


Eric Ras (Curpa): 


Aruba e modelo di WEF den Caribe 


evalua e hoofd van dienst den su prestacion. E 
modelo comunista aki ta mas facil pa hala un 
director for di su funcion y asina pone esun cu 
ta cumbini. 


Segun Minister di Labor, Energia & Integracion 
WEB N.V. ta haci uzo caba di heavy fuel oil di 
Petroecuador cu tin 2 intermediario. Pueblo 
lo tin derecho di sa ken ta e otro intermedi- 
ario ya cu no Fuels Market & Supply Aruba. E 
problema di aumento di prijs riba awa y elec- 
tricidad ta gobierno mes a causa ora cu no 
a autorisa WEB NV pa hedge. Nos no mester 
lubida kico e gobierno aki a haci cu exper- 
tonan den WEB NV y cu haci cu nan mester 
a bandona WEB NV pa via nan no a dobla pa 
gobierno pa via di Eagle LNG. Eagle LNG lo no 
trece ningun beneficio pa nos isla alcontrario 
e lo hiba nos divisas pa exterior. 


Nos por a tende Minister di Economia den 
un entrevista cu partido Raiz ta na fabor di e 
matrimonio di mesun sexo y nan 2 parlamen- 
tarionan tambe ta di acuerdo. Nos di partido 
Curpa a spierta pueblo for di 2016 riba e 
asunto aki. E pueblo Cristian su voz ta wordo 
silencia pa via di pastoornan cu a prefera di 
apoya nan colornan politico den tempo di 
eleccion y nos por a mira cu Cristiannan riba 
e lista di partido MEP y partido AVP. Ningun 
di nan a bin padilanti para pa nan fe. Te dia 
di awe ni un di nan a lanta para y defende e 
pueblo Cristian. E palabra di Dios ta bisa cu si 
bo nenga Mi dilanti di hende Mi ta nenga bo 
dilanti Tata cu ta den cielo. Nos tin sigur cu tin 
un remanente cu ta para firme pero nan no tin 
voz den Parlamento. 

S 
KOA ta aceptando aplicacion pa mayornan cu kier in- 
scribi nan yiunan cu ta bay cuminsa nan prome aña di 
kleuter. SKOA ta brinda mas accesibilidad na mayornan y ta 
haci e proceso di inscripcion un poco mas amplio. 


Mayornan por aplica pa inscribi nan yiu cu 
ta bay cuminsa nan prome aña di kleuter na 
e siguiente formanan. Por aplica completa- 
mente online via nos website www.skoa.aw. 


Mester sigui e pasonan di inscripcion ariba nos 
website. Por aplica via e-mail door di manda 
SKOA un e-mail na aplicacion@skoa.aw. 


Por aplica tambe via WhatsApp door di manda 
nos un mensahe directo na +297 7485995 y 
sigui e proceso pa completa e aplicacion. 


Pa tur forma di aplicacion mayornan mester 
pone bon atencion ariba e documentonan 
necesario pa cumpli cu ful e proceso di inscrip- 
cion na SKOA. 


Por inscribi tur mucha cu ta bay haci 4, e aña 
aki, y cu ta bay cuminsa cu nan prome aña di 
kleuter. 
Mayornan por cuminsa cu e proceso di aplica- 
cion mas pronto cu ta posibel pa asina sigura 
nan luga pa e proximo aña escolar. 
Pa mayornan cu ya caba tin yiu inscribi na 
SKOA por haci aplicacion di e yiu cu tin cu 
cuminsa na kleuter via nos sistema di SAS. 


Pa mas informacion tocante aplicacion na 
SKOA por bishita nos website www.skoa.aw of 
por yama na liña directo 523-1800. 


SKOA 
Inscribi bo yiu 
completamente 
online 


Via e-mail of via WhatsApp 

U 
n show cu a cuminsa diasabra anochi 8’or 
den Carnival Village a finalisa diadomin- 
go casi den oranan di mainta cu e anuncio di e 
monarcanan di Caiso y Soca. 


Resultado final den Caiso ta como lo 
siguiente: 
Galloway 
Easy B. 
Mighty Tattoo 
King Chicho 


Den e categoria di Soca tabatin e siguiente 
resultado: 
Casper 
Easy B 
Blacky 
Daddy Base 


E anochi tabata uno colma di bon composicion 
y areglo, pero lamentablemente e publico no 
tabata esun cu a conoce antes pa e tipo di festi- 
valnan aki. Kisas mester mira of studia con pa 
adapta e festival, no solamente e contenido pero 
organisacion na gusto di publico. 


Aruba tin su monarcanan di Caiso y Soca 

A 
HATA a tene su asamblea gener- 
al anual na Alhambra Ballroom cu 
un orador special pa beneficia miem- 
bronan. Den cada asamblea general 
CEO y Presidente di AHATA, Tisa La- 
Sorte, ta informa miembronan di e 
curso di asuntonan y actividadnan 
cu e asociacion ta bezig cu ne. E aña 
ki AHATA tin diferente workshopnan 
planea pa miembro y campañanan di 
conscientisacion pa crea mas conoce- 
mento den comunidad di e industria di 
turismo. Un meta pa 2023 ta pa inspi- 
ra mas persona pa realisa un carera 
den Aruba su industria principal. 


Regularmente, e asamblea di AHATA 
ta inclui un orador pa presenta riba 
diferente topico. E biaha aki AHATA 
a invita Sr. Danny Bader, un orador 
renombra di Merca, pa haci su presen- 
tacion unico riba e topico di lider- 
azgo na miembronan presente. Danny 
Bader su bida a keda transforma 
despues cu el a experiencia morto 
y logra biba bek. Awor e ta dedica 
su tempo na educa personanan pa 
inverti den nan mes, aumenta focus, 
y desaroya vision. Su mensahe prin- 
cipal tabata pa un lider ilumina su mes 
y lidera cu 4 elemento cu ta deletreá 
LOVE; Lealtad, Optimismo, Vision, y 
Empatia. 


Cu e presentacion aki, AHATA kier a 
apoya desaroyo personal di lidernan 
den diferente negoshi y pa yuda 
nan nabega e expectativa empre- 
sarial cu constantemente cambiando 
y reevalua maneho di personal efec- 
tivo. Miembresia di AHATA ta consisti 
di 145 compania varia, y e asociacion 
ta representa 11,568 empleado den 
forsa laboral na Aruba. AHATA continu- 
amente ta sostene e progreso di Aruba 
su industria di turismo, economia, y 
bienestar general. 


Miembro di AHATA a gosa di orador renombra 
Danny Bader durante asamblea general 

Exitoso Parada di Blaas na San Nicolas 


Mas potret na pagina 19 

Exitoso Parada di Blaas na San Nicolas 

D 
epartamento di Mucha y Hoben a bira un realidad dia 1 
di october 2022, despues di casi 2 aña trahando inten- 
sivamente riba su rapport di formacion. Pa implementa di 
un manera efectivo y eficiente e Tratadonan Internacional di 
Derecho di Mucha como tambe Landsverordering (LV) Kin- 
deropvang, gobierno a dicidi pa crea un entidad; Departa- 
mento di Mucha y Hoben, esta; DMH. 


Departamento di Mucha y Hoben tabata forma parti di e 
Sociaal Crisis Plan cu a inicia na fin di 2018, bou di mandato 
di Minister Glenbert Croes y Gabinete Wever Croes I y a keda 
concretisa bou di mandato di Minister Rocco Tjon y Gabinete 
Wever Croes II. Sociaal Crisis Plan tabata den coopera- 
cion y colaboracion cu 20 diferente socio riba un total di 
31 proyecto, cu e meta principal pa mehora y reenforsa e 
sistema nacional di proteccion di nos muchanan. 
E logo di Departamento di Mucha y Hoben ta sali for di esun 
di Sociaal Crisis Plan (SCP), specialmente e colornan, cu 
tin su nificacion y simbolismo pa dun’e contenido y inspira- 
cion nacional. Esaki ta pa keda recorda cada un di nos, kico 
tabata e origen di un situacion, cu nos como pais Aruba, no 
kier pa ripiti nunca mas. 
For di e 4 mannan cu tabatin den Sociaal Crisis Plan (SCP), 
a scoge un man, cu lo sigui tene nos mucha/hoben na halto, 
pa sigui enfatisa e compromiso di tur instancia cu tabata 
forma parti di e Sociaal Crisis Plan y cu ta simbolisa e union 
y cooperacion mutuo, pa enfrenta e retonan hunto y asina 
percura pa brinda nos mucha- y hobennan un miho futuro. 
A uza e color magenta ros, cu ta representa harmonia, amor, 
compasion, cooperacion y respet propio. 
E escudo di color aqua blauw ta representa e sistema di 
proteccion nacional pa nos mucha- y hobennan, cu mester 
ta ekipa cu sabiduria, balansa emocional, intuicion y imagi- 
nacion. E aqua blauw tambe ta pa inspira nos profesionalnan 
y nos comunidad pa ta leal, sincero, confidente, inteli- 
gente y cu curashi pa proteha y salvaguardia nos mucha- y 
hobennan, cu ta un grupo vunerabel dentro di nos comun- 
idad. 


E mucha/hoben cu man habri y tratando di alcansa e strea 
geel, cu ta representa nos simbolo nacional riba nos bandera. 
E strea geel ta simbolisa e compas moral cu nos kier p’e 
mucha alcansa, cu e guia di esunnan cu ta na su encargo, 
riba un caminda di bida yena di trankilidad, positivismo, feli- 
cidad, prosperidad, speransa y relahacion. Sin laga afo, e 
detaye principal di e mucha/hoben den e color blanco, unda 
su curason y bos ta resalta, pa representa e forma di mas 
puro di amor, inocencia y paz, cu por existi y cu nan merece 
di tin riba nos isla, sin niun tipo di discriminacion! 


Departamento di Mucha y Hoben (DMH) 
elaborando riba su logo y nificacion 

F 
in di siman a tuma luga den 
Piedra Plat Entertainment Cen- 
ter e segundo entrega anual di e 
awards na e atletanan cu mas a de- 
staca den 2022. MC oficial tawa- 
ta Addonsito Croes. Giants Aquat- 
ics Aruba ta un organisacion di na- 
tacion cu ta existi 3 aña. Tawata 
e Headcoach Jordy Groters cu na 
2020, rond di e pandemia, esun cu 
a bini cu e idea di lanta e club aki. 
Nan a cuminsa cu 13 atleta y awo 
den 2023, a crece na 60. 


Cada un di e 60 atletanan a ricibi 
un certificado oficial pa nan presta- 
cion den 2022. Tambe a entrega 
10 award na e 10 atletanan cu mas 
a destaca. Den su speech e presi- 
dente sra. Zuleika Silva, a gradici 
cada atleta, mayor y colaborado pa 
nan sosten. Entre otro el a gradici 
Ames Brinkman, Meggy Kerpens, 
Stephanie Croes, Danilo Rudolfo, 
Maureen Croes, Miroushka Statia, 
Maychell Carrera, Jeff Feliciano, 
Kimberly Boekhoudt, Tai Foo Lee, 
Kehdy Griffith, Dylan Fingal y 
Addonsito Croes. 


E coachnan Jordy Groters, Darwin 
Marchena, Kevin Dijkhoff, McKenzie 
Curtney y Rochendra Vrolijk por 
ta orguyoso di nan alumnonan 
cu ta prestando tremendamente. 
Por menciona cu Giants Aquatics 
tawatin clasificacion pa Carifta, 
clasificacion pa Pan Am na Trinidad 
& Tobago, premio Excelencia den 
deporte 2022, bunita resulta- 
donan na Plantation y un “Giant” 
cu tawatin e curashi pa landa entre 
dos isla. 
Tanto Zuleika Silva como Jordy 
Groters ta comparti e filosofia di 
duna e mucha e tools y asina e por 
construi su meta. 


Potretnan cortesia di 


Ames Brinkman y 297Sports. 


Giants Aquatics Aruba Award Night 2023 

A 
teliers ’89 Punto Di Beyas Arte Aruba ta presenta resulta- 
do di su dos workshop di Januari 2023. Cu un exposicion 
di tur e obranan traha pa e participantenan y maestro ariba Di- 
abierna Februari 3 pa 8pm. 
Dos workshop hunto den mes un luna. 3D-ESCULTURA pa e 
radiante artista maestra procedente di Estados Unidos: Brianna 
Leatherbury y pa FILMACION e no menos interesante artista 
maestro di Medellin Colombia: Diego Barrera. Presentando 
obranan di Film pa Jhowell Maduro, Farley Croes, Aldrich Kelly, 
Stacy Brete, Angelo Angela y Diego Barrera hunto cu obranan 
di arte 3D, Suzanne van Spall, Judith Werleman, Romelinda 
Maldonado, Velvet Zoe Ramos y Brianna Letherbury. 


Pa un luna e maestro y participantenan den un ambiente 
hopi ameno a sa di traha hunto y duro na Ateliers’89. Unda a 
sa di realisa obranan extraordinario den e poco tempo cu na 
ta tin pa traha cu ne. Sin duda un ta nada facil pa por realisa 
peliculanan den tan poco tempo y tambe e piesanan di 3d - 
escultura. Tur cu nan mes un idea individual di cada partici- 
pante y cu storianan y expresionnan intimo unico. 


Ateliers ’89 un bes mas ta hopi agradecido pa esaki. Paso sin 
nan participacion mustrando nan vulnerabilidad y sensibil- 


idad cu semper ta wordo treci padilanti den e exposicionnan di 
arte. Esaki lo no ta  posibel. Tambe kier a gradici pa nan sosten 
Mondriaan Fund, Niemeijer Fund y tur otro sponsor local cu ta 
yuda nos semper. 


M 
inisterio di Asuntonan Economi- 
co, Comunicacion, Desaroyo Sos- 
tenibel, den colaboracion cu AWS (Am- 
azon Web Services) y Digital Natives of 
Aruba, lo tin un Motivational Session 
presenta pa AWS pa muchanan entre 
12 y 19 aña. E sesion aki lo tuma luga 
na The HUB na San Nicolas pa esnan 
cu ta participa na cursonan di “cod- 
ing”. 


Fundacion Digital Natives of Aruba ta 
un colectivo di Arubianonan digital y 
innovativo cu ta traha hunto pa trece 
balor pa Aruba. E fundacion ta haci 
investigacion y desaroya solucionnan 
digital innovativo cu tin e capacidad 
pa trece balor economico pa Aruba, na 


banda di ta ofrece les di “coding” pa 
mucha y hoben. 


E mision comparti ta pa planta e simia 
di transformacion digital, caminda ta 
adapta na e ambiente actual di Aruba 
y cu no ta laga ningun Arubiano atras 
den termino di conocemento digital. 
Transformacion digital lo transforma 
den un forma di “disrupcion digital”, 
caminda cierto trabou ta stop di existi, 
y otronan ta ser crea. Ta importante pa 
tin educacion colaboracion y inclusivo 
pa temanan digital, y enfoca riba desa- 
royo di habilidad manera resolvimento 
di problema (problem solving). 


Mayoria di e muchanan asistiendo na 


e workshop lo ta for di San Nicolas 
mes. Pakico tin un workshop di tecno- 
logia na San Nicolas? Ta pa inspira e 
muchanan den mundo di tecnologia y 
desaroya e idea di haci San Nicolas un 
Ciudad Tecnologico. 


Tayer pa inspira muchanan pa ta innovativo 


Invitacion 


Exposicion na Ateliers ‘89 
Punto Di Beyas Arte Aruba 


Diabierna 3 di Februari 

R 
iba dia 24 y 25 di januari, e celebra- 
cionnan pa cu Dia di Betico a tuma luga. 
Por a nota con e gran mayoria di nos comu- 
nidad a sali fo’i cas pa bay keiro, busca com- 
pania di famia y amistad, atende actividad- 
nan y contribui na biba e cultura di nos Pais 
riba un dia di union manera Dia di Betico. 


Riba dia 24 a tene e tradicional Manifestacion 
Cultural riba Plaza Betico Croes na unda 
cu e publico presente a sa di disfruta di 
un presentacion unico na honor di nos 
Libertador. Tabata tin tentnan cu un surtido 
amplio di cuminda, bebida y pasa boca di 
Aruba, algo cu ta hopi gusta cerca grandi y 
chikito. 


Dia 25, na tur skina di Aruba tabata tin dife- 
rente actividad pa cu e dia aki caminda cu 
atrobe un multitud grandi a disfruta e dia aki 
cu ta e fecha natalicio di Betico Croes. 


Minister Xiomara Maduro ta gradici pueblo 
di Aruba, muy en particular tur esnan cu 
a organisa actividadnan cu ta contribui na 
engrandece nos cultura. ‘Cultura bo tin cu 
bib’e! Danki pa a haci e dianan aki uno grandi 
y bunita na unda cu e union y positivismo 
den nos pueblo a sa di resalta y prevalece.’ 


Minister Maduro ta gradici tur esnan 
cu a biba nos cultura riba Dia di Betico 

R 
ecientemente, Universidad di Aruba tabata tin un 
presentacion di un estudio haci riba e participa- 
cion di hende muhe den Carnaval Caribense. E pre- 
sentacion aki a ser duna pa profesor Dr. Dwaine Plaza 
kende ta un profesor di Sociologia na Oregon State 
University. 


Durante e anochi aki, Dr. Plaza a duna un bista riba 
e historia di hende muhe den Carnaval, tumando 
ehempel di Trinidad caminda cu a ilustra letranan, 
baile y canto di artistanan manera Destra Garcia, 
Patrice Roberts, Denyse Plummer pa menciona algun. 
Esakinan ta hende muhenan cu atraves di añanan a 
transforma den hende muhenan uzando nan poder di 
stem pa manda un mensahe cu nan cancionnan. Sea 
ta pa empodera e hende muhe pa ‘let loose’ manera 
cu ta wordo bisa na Ingles of pa expresa nan opinion 
riba un problema social of politico. 


Tambe, Dr. Plaza a sigui na ilustra e participacion di e 
ser femenino mes den Carnaval, con esaki a cuminsa 
for di siglo 18 y con e participacion di hende muhe 
a transforma durante e añanan. A tuma ehempel di 
festival Caribana cu ta wordo organisa na Toronto, 
Canada caminda cu tin hopi emigrante Caribense. Aki 
por mira con nan a hiba e cultura di Carnaval hunto cu 
nan. Dr. Plaza a duna un bista amplio di su estudio y 
tambe kico tabata e metodonan cu el’a usa pa colecta 
tur informacion. Na final di su presentacion tabata tin 
un panel di discusion na unda cu Minister di Cultura 
hunto cu otro miembronan di nos comunidad a trece 
nan pensamento y opinion personal di locual ta trata 
e participacion di hende muhe den Aruba su Carnaval. 
Minister Maduro a duna un bista di con e tabata p’e 
pa participa durante añanan den Aruba cu Carnaval y 
con esaki a desaroya di ora cu e tabata chikito pa awo. 


Minister Maduro ta gradici Universidad di Aruba pa e 
invitacion pa asina e por a haya e presentacion aki di 
Dr. Plaza y tambe ta gradici pa e oportunidad pa como 
persona e duna un aporte na e discusion aki como 
un hende muhe cu no solamente ta e mandatario 
encarga cu Cultura, pero tambe como ser femenino 
cu ta participante activo den Carnaval di nos Pais. 


Durante un presentacion na Universidad di Aruba 


Minister Xiomara Maduro a forma parti di e panel 
durante e presentacion di profesor Dwaine Plaza 


Titula ‘Female Agency in Caribbean Carnivals around the World’ 

A 
we, dialuna dia 30 di Januari 2023 
pa 4’or di atardi tin un concierto 
special den Kerki Protestant na Playa. 
Un ora di musica Baroque y Romantio, 
presenta pa e famoso organista y con- 
ductor Gabriel Dessauer riba e famoso 
orgel Flentrop. 


Gabriel Dessauer (1955) ta un organ- 
ista, cantor y un academico. E tabata 
responsabel di e musica sacra den St. 
Bonifacious, un iglesia na Wiesbaden di 
1981 pa 2021. Tambe el a dirigi e coro 
di St. Bonifacious te cu 2018. Gabriel 
ta un recitalista di organo di renombre 
internacional. E tabata profesor di 
organo na e facultad di e conservatorio 
di Musica di Magnuncia. 


Na 1985, el a funda e oro di e proyecto 
Alemán-Ingles, e Reger-Choir. Ela 
participa na conferencianan y congres- 
onan 
internacional, 
specialmente 
tocante e musica di e compositor Max 
Reger. 


Dessauer a duna recitalnan na 
Europa y Merca: 
Na e Cathedral Nacional di Washington 
y na St. Patrick’s Cathedral, na 
New York. E la interpreta e organo 
Kotzschmar denMerrill Auditorium na 
Portland, Maine, y den e Cathedral “Our 
Lady of the Angels” na Los Angeles. 


Na 2004, e la presenta un lectura 
durante e Convencion Nacional di 
“American Guild of Organists in Los 
Angeles” riba musica di coro di Max 
Reger. 


Na 2005, Dessauer a toca na e 
“Spreckels Organ Pavilion” na San 
Diego. 


Na 2010, e la duna un recital na St. 
Ignatius Loyola, na New York. 


Desde 1992, Dessauer a conduci even- 
tonan pa di e “Rheingau Music Festival” 
cu nan ta yama e tour di Orgel (organ 
tour), bishitando orgelnan historic den 
e region; di Rheingau pa e catedralnan 
di Worms, Speyer, Würzburg y Fulda. 


Na 2014, Dessauer a tour na Merca, 
presentando 
conciertonan 
na 
Washington National Cathedral, na St. 
Mary’s Cathedral na San Francisco, 
California, y na e orgel di Salt Lake 
Tabernacle na Salt Lake City. 


Na november 2015 Dessauer tabata 
e organista pa un evento di canto 
organisa pa e Diocesis di Limburg na 
St. Bonifatius. Un coro consistiendo di 
150 boluntarionan a studia e Gabriel 
Fauré’s Requiem y a presenta nan parti 
durante e Wiesbadener Bachwochen 
festival. 


E Kerki Protestant di Aruba ta honra 
pa tin Gabriel Dessauer pa duna un 
bunita concierto na Oranjestad Aruba. 
Entrada pa e concierto aki ta comple- 
tamente gratis. E kerki ta un luga habri 
pa resa y alabansa. Specialmente un 
luga di alabanza pa invitado, turista y 
habitantenan di Aruba. 


Concierto special di Orgel pa adulto y 
muchanan di Gabriel Dessauer 


Gabriel Dessauer, organista y director 


Visit our Website 
www.awemainta.com 

WILLEMSTAD - Un ciudadano cu 
yama Alberto Eranio di 35 aña di edad, 
kende actualmente ta encarcela den 
prizon, departamento FoBa, diabi- 
erna a presenta den sala di corte cu na 
su banda abogado mr. John Loth. Dia 
18 di october 2022, polisnan a para 
Eranio den auto cu un yiu, pero tambe 
cu arma di candela den e auto. Ta trata 
aki di un arma di candela caliber 25 
cu no ta den asina bon condicion pa 
funciona, pero hunto cu e arma tambe 
e municion necesario. Tambe a haya e 
homber aki cu 65 gram di marihuana. 
Den corte claramente hues mr. Snitker 
a sigui profundisa den loke a pasa, pa 
sa pa cua motibo e homber aki tabatin 
e arma di candela, aunke no ta un arma 
asina bon pa funciona. 


A puntra pa sa ken ta tur esnan cu sa 
core e vehiculo. Aki a bini padilanti cu 
no ta unicamente Alberto Eranio so 
sa maneha e vehiculo ei. Ta parce cu 
polisnan na momento di a yega cerca 
Alberto Eranio sinta den e auto, esaki 
a busca manera di sconde e arma di 
candela, pero esey no a logr’e. Den sala 
di corte Alberto Eranio diabierna no a 
admiti claramente cu ta e ta respon- 
sabel pa e arma di candela. 


Abogado mr. Loth a consentra hopi 
riba e circunstancia personal di Alberto 
Eranio, kende ta sufri di caidanan causa 
pa epilepcia, anto e hecho tambe cu 
Eranio no ta haya e remedinan original 
pa frena su malesa. Tambe e abogado 
a bisa, maske cu psikiatra a hala aten- 
cion pa e puntonan aki caba, como 
abogado lo el a prefera pa ta dispone 
di rapportnan di Reclassering, pasobra 
di e forma ey informacionnan relevante 
cu ta trata di e cliente aki por bini padi- 
lanti, subi mesa, di manera cu por a 
tene cuenta cune. 


Pero, kita e ciudadano aki su libertad 
di un forma tan drastico no ta nece- 
sario si por a dun’e banchi electronico 
y tene na cas bou di guia. Esey mester 
ta posibel, segun abogado mr. John 
Loth. Bastante largo tanto hues como 
fiscal mr. ter Borg a sigui haci pregunta 
na Alberto Eranio, kende su famianan 
tambe tabata sinta den tribuna publico 
pa sigui desaroyo di e caso. 


E tema di remedinan corecto y na 
tempo, tog a sigui ta un di e preocu- 
pacionnan mayor di e abogado y su 
cliente. Pa loke ta trata e marihuana 
cu a haya den Alberto Eranio su poder, 


esey lo ta pa uzo propio. Tambe a bini 
padilanti na Hulanda cu e homber 
Alberto Eranio aki a yega di hay’e cu 
husticia pa comportacion agresivo y pa 
posesion di droga. 
Fiscal señora ter Borg a continua 
yamando atencion pa e circunstancia 
na Corsou cu tanto arma di candela 
den circulacion. Ta p’esey tanto atra- 
conan arma y maltrato cu arma di 
candela y hasta morto como conse- 
cuencia, segun fiscal señora m. Ter 
Borg. Hues mr. J. Snitker finalmente a 
dicta e sentencia di 300 dia castigo di 
prizon di cua 200 condicional, mas un 
periodo di prueba di 3 aña. 


Alberto Eranio sentencia pa 
posesion di arma di candela y droga 

WILLEMSTAD - Dilanti di hues mr. J. Snitker a presenta 
diabierna e ciudadano Hulandes Europeo Wouter Michael di 
42 aña di edad, kende dia 25 di november 2022 a causa un 
accidente ya cu el a dal cu su Volkswagen Tigoan cu e plachi 
di number J 56-72 den un KIA Soul cu e plachi di number 
R 26-71 cu ta pertenece na un ciudadano di fam Brunken/ 
Bonivacia. Esaki a sosode riba Amandelweg, siendo a 
constata cu Wouter Michael tabatin un consumo halto di 
alcohol den su curpa na e ocasion ey, esta 885 microgram 
cu el a test. Esey ta 4 biaha mas di loke ta permiti den trafico 
. El a reconoce cu el a bebe algun glas di bina. Den sala di 
corte Wouter Michael a pidi despensa y a reconoce cu el a 
faya. Ta algo cu no mester a sosode y ta duel e ciudadano 
aki masha di loke a sosode y pa cua e ta culpabel. Wouter 
Michael mesora a asumi su responsabilidad y soru pa esun 
cu el a dal su auto no pasa ningun trabou pa su motibo. El 
a soru pa drecha esaki su auto y pendiente di piesanan cu 
mester bini for di exterior, paga pa huur di un otro vehiculo 
di manera cu e persona por transporta su mes sin ningun 
problema. 
Den sala di corte Wouter Michael kier a convence hues 
cu ta necesario tene un poco mas consideracion cu su 
circunstancia, pasobra e decision pa kita su rijbewijs ta un 
sla duro pe. Wouter Michael den bida diario ta na cabes 
di 4 negoshi establece rond Corsou pa cua e tin e tarea di 
entrega producto, controla cifra di benta, volumen etcetera. 
Siendo awor sin rijbewijs e mester a busca un chauffeur pa 
transporte hiba practicamente tur caminda. Tambe ta duel 
Wouter Michael masha cu pa e mesun rason cu a kita su 
rijbewijs temporalmente, e no por hiba su yiunan scol, na 
encuentronan deportivo etcetera. Den sala di corte diabi- 
erna Wouter Michael tabata compaña pa abogado mr. Eldon 
“Peppie” Sulvaran, kende despues di a scucha e demanda di 
fiscal mr. B. Niks, a argumenta cu e castigo di Wouter Michael 


ta demaciado. Fiscal mr. Niks a demanda cu Wouter Michael 
mester eherce un castigo di trabou na beneficio di comun- 
idad di 30 ora condicional. Ademas ta kita su rijbewijs pa un 
periodo di 7 luna di cua 4 luna condicional, mas un training 
di siguridad den trafico bou di guia di Reclassering. Abogado 
mr. Peppie Sulvaran a cualifica e demanda di fiscal como un 
castigo dobel pa su cliente Wouter Michael ya cu esey ta 
encera, tanto kitamento di rijbewijs temporalmente como 
castigo di trabou condicional, plus e obligacion pa sigui e 
curso di siguridad den trafico. Abogado Peppie Sulvaran 
a bay mas leu ainda, haciendo e comparacion cu un otro 
chauffeur den un accidente di trafico cu a tuma luga riba 
Caracasbaaiweg, kende a dal den 3 vehiculo y despues a 
core bay for di e sitio di manera cu ta polisnan mester a core 
busk’e despues. Tog e castigo cu e chauffeur di e vehiculo 
riba Caracasbaaiweg a ricibi tabata den bista di abogado 
mr.Peppie Sulvaran considerablemente menos compara cu 
esun di Wouter Michael. Abogado mr. Peppie Sulvaran a 
continua bisando cu ta parce manera pa e mesun caso su 
cliente ta keda castiga mas cu un biaha. 


Fiscal mr Niks, reaccionando riba abogado mr. Peppie 
Sulvaran, a trata na splica y convence cu no por considera e 
casonan ey como si fuera ta sucesonan mescos y of compa- 
rabel. Mas aleu e fiscal a trece padilanti, repasando e demanda 
haci, cu el a tene suficiente consideracion cu e circunstancia 
personal di Wouter Michael. Hues mr. J. Snitker, despues di a 
scucha tanto fiscal como e abogado a tene un pauze cortico 
pa despues dicta e sentencia, caminda claramente e hues 
a honra e peticion di fiscal mr. Niks, bisando cu enberdad 
fiscal atraves di su demanda a tene suficiente consideracion 
cu e acusado Wouter Michael y a bisa den mesun rosea cu e 
acusado aki a scoge un tremendo abogado den persona di 
mr. Eldon “Peppie” Sulvaran. 


WILLEMSTAD - Diasabra 28 di januari 2023 alrededor di 17.53’or di atardi, 
personal di polis na Aeropuerto Hato a tene control di trafico. E control aki a tuma 
luga riba e sitio di parker na di Aeropuerto Hato. Durante e control aki polis a para 
un vehiculo y a nota cu chauffeur di e vehiculo a actua sospechoso. Durante di un 
control riba e chauffeur a haya y confisca un arma di candela caliber 38 special. 
Na e sitio a detene G.M.R., nace na Corsou di 22 aña di edad. 
Despues a tene un entrada hudicial na su cas den Caya Augusto Boelijn. 
A presenta e sospechoso dilanti un fiscal auxilia cu despues di interogacion a 
ordena su encarcelamento pendiente di mas investigacion. 


Corte den caso di Wouter Michael a mantene na demanda di fiscal 


Control di trafico y detencion pa 
violacion di lei di arma di candela 

WILLEMSTAD - Diasabra 28 di januari 2023 alrededor di 04.06’or di 
marduga, Central di Polis a ricibi notificacion cu tin algun cas situa den 
Cocowijk ta na candela. 
Na yegada di e unidad policial, nan a constata cu e candela tabata basta feroz. 
E candela a expande hopi lihe y a destrui un total di cinco vivienda. 
Brandweer a yega rapido na e sitio y a logra paga e candela. 


Lamentablemente no por a evita cu cuater di e cinco casnan a kima completo. 
Causa di e candela ta den investigacion. 


WILLEMSTAD - E homber di origen Venezolano Jorge 
Martinez di 30 aña di edad, diabierna a presenta den sala di 
corte pa e hecho cu dia 30 di september 2022 el a core auto 
burachi dal den un otro auto. Manehando su auto, un Honda 
Fit cu e plachi di number J 86-0, riba Amandelweg, el a lora 
drenta den Anasaweg, biniendo for di Amandelweg, dal den 
un otro vehiculo. 
Diabierna, durante tratamento di e caso e chauffeur aki a 
reconoce di el a cue e bogt muchu grandi y di tal manera a 
causa e accidente. 


Mesora e chauffeur Venezolano aki a reconoce di tabata 
robes. Coremento di auto burachi ta un delito, t’esey fiscal a 
trece padilanti, como tal ta trata aki di un hecho castigabel. 
Pero, pa e solo hecho aki a resulta cu e tin ademas 3 infrac- 
cion riba su nomber, esta dal auto den trafico, maneha un 
vehiculo cu no ta sigura, Core un vehiculo di cua su belas- 
ting no ta paga. 


Redaccion di NOBO: “Ta problemanan cu ultimo añanan 
ta asotando Corsou barbaramente, es decir e situacion 
caminda principalmente Venezolanonan biba aki ta core un 
vehiculo (un cachipin), sin e documentonan rekeri manera 
rijbewijs, papel di seguro, belasting di auto ta paga. 
Esey ta trece cune cu nan ta dal un otro auto, pero no por 
paga. Na numeroso ocasion sa sosode te hasta cu nan ta 
wak un bon chens, dera trot core bay. Di e manera aki Corsou 
su trafico awendia ta uno hopi insigur”. 


Enfin, den e caso di e Venezolano Jorge Martinez no por bisa 
kico precies a para cu reparacion di e vehiculo cu el a dal 
den Anasaweg. Nos no a tende anuncia, cu el a cumpli cu e 
compromiso cu el a crea di mester laga drecha e otro vehi- 
culo. Si a capta nos atencion cu Jorge Martinez a bende of lo 
ta bendiendo e auto pa haya placa pa por paga pa repara- 


cion di e otro vehiculo cu ta pertenece na Quincy Lucas (un 
Volkswagen Taos cu e plachi di number B 56-10). 
Ohala e Venezolano aki a cumpli caba, pasobra na Corsou 
awendia masha ciudadano ta confronta cu e problema ey, 
esta cu ta dal nan auto y laga nan keda patras cu tur e 
gastonan di reparacion! 
Fiscal mr. B Niks a sali menciona cu no a somete Jorge 
Martinez na ningun test di alcohol pa stipula cuanto bebida 
alcoholico el a consumi e dia ey. Pero, na nomber di Ministerio 
Publico, e fiscal a condena Jorge Martinez di e siguiente 
forma, un boet di Nafl. 1400,— di cua Nafl. 700 condicional 
mara na un periodo di prueba di 2 aña. Mas aleu a resulta 
cu pa 3 siman Jorge Martinez a perde su rijbewijs. Ademas 
el a haya un boet di Nfl. 400,— pasobra el a core auto sin 
ta sigura, mas un boet di Naf. 150,— pasobra su belas- 
ting di auto tampoco no tabata paga. Tambe Jorge Martinez 
mester participa na un curso di trafico sigur organisa pa 
Reclassering. 


Jorge Martinez a comete 1 delito, mas 3 infraccion den trafico 


Cinco cas na candela 

Fortaleza Pa Famia 


NO laga ningun hende gaña boso: Mal compania ta daña bon custumber. Uza boso sano huicio y stop di haci pica, pasobra 
algun no tin conocemento di Dios,Mi ta bisa esaki pa brongosa boso (1 Corintionan 15:33). 


Mal amistad por haci daño cu ta dificil pa drecha na bida di un hende, p’esey como mayor nos tin e obligacion, di no laga 
cos bay for di man, y no bisa ta cos di mucha baldadi. 
Pasobra baldadi ta bira bandido y bandido ta bira criminal. 
Cos no ta facil den un mundo, malbado, inmoral y perverso, p’esey haci tur locual ta posibel pa interveni na tempo den bida 
di bo yiu, y no laga e enemigo destrui bo yiu (Juan 10:10). 


Den salmo 101:3-7 cual ta un salmo di promesa na Señor y nos ta spera cu nos hobennan cu lesa y purba imita esaki: 
Lo mi no pone nada malo dilanti di mi wowo. 
Mi ta aborece e obra di esnan cu ta desvia, esey lo no tin gara riba mi. 
Un curason perverso mester keda leu for di mi. 
Mi no kier tin nada di haci cu maldad. 
Esun cu ta calumnia su prohimo na secreto lo mi destrui. 
Lo mi no soporta ningun hende cu tin mirada altanero, y un curason arogante 
Mi wowonan lo ta riba e fielnan riba e tera, pa nan por biba cerca mi. 
Esun cu ta cana den caminda di perfeccion lo sirbi mi. 
Esun cu ta practica engaño lo no biba den mi cas. 
Esun cu ta papia mentira lo no keda para den mi presencia. 


For di e palabranan aki tur hoben por deduci nan amistad y cuminsa para firme y no anda cu hende cu ta hinca den ningun 
sorto di problema, aleha for di violencia,gang,droga, alcohol, inmoralidad etc. 


Bandona e presencia di hende bobo, sino lo bo no diserni palabranan di conocemento (Proverbionan 14:7). Mientras cu 
un hende ta cana cu mal amistad e no por tende di Dios. 


Bendiciona ta e hende cu no ta cana den conseho di malbadonan, ni ta para den caminda di pecadornan, ni ta sinta riba 
stoel di bofonadornan (Salmo 1:1). 


Un hende ta un bofonado ora e sa kico di berdad di Dios ta demanda, pero e ta nenga di aplice. 
Bijbel ta conta nos cu despues cu Abraham a separa for di Lot Dios a papia cu Abraham. 
Lot tabata cana cu Abraham pasobra e tabata sa cu e bendicion di Dios ta riba Abraham, pero Lot tabata materialista. 


Tin hopi amistad cu kier beneficia di bo pero nan curason no ta cu bo. 
Un amistad cu ta invita bo pa horta, droga, tira atraco, y hasta mata hende, ta mal amistad. 
Un amistad cu kier pone bo perde bo dignidad, como un teenager of mucha ta mal amistad. 
Un amistad cu ta encurasha bo pa divorcia pasobra e tambe a divorcia ta mal amistad. 
Un amistad cu sa masha bon cu bo ta casa, pero ta pusha bo den adulterio ta mal amistad. 
Un amistad cu ta conseha bo pa cana riba caya en bes di bay scol ta un mal amistad. 
Un amistad cu ta siña bo pa bende bo curpa pa placa ta un mal amistad, 


Esun cu anda cu hende sabi lo ta sabi,ma un compañero di hende bobo lo sufri daño. 
Cas di malbadonan lo wordo destrui, ma tent di rectonan lo florece. 
Ta hopi presion diabolico tin riba e hubentud awendia, pa asina pone nan trompica, y purba di tur manera pa nan no bira 
e homber y muhe integro pa nos comunidad. 
Laga nos mantene nos hubentud fuertemente den oracion. 


Sinceramente, Pastor Marcel Balootje 


Cuidao cu mal amistad, e por haci hopi daño 

Cuerpo Policial di Aruba tin e tristo deber di 
participa e fayecimiento riba 
diasabra 21 januari 2023 di nos collega, 
Coordinator Planning di Districto Oranjestad: 


Subinspector primera clase, 
sr. Rigoberto R. Tromp 


Nos ta desea hopi forsa na su 
señora, yiunan, demas famia y conocirnan 
den e momento doloroso aki. 


Cu sr. Rigo sosega na paz. 


Na nomber di staf y personal di 
Cuerpo Policial di Aruba. 


“No keda asombra pa loke mi a kaba di bisa, 
pasobra lo jega e ora cu tur esnan cu ta den graf lo 
tende su stem y lo sali afo.” Juan 5:28,29 


Cu profundo tristeza na nos curazon 
nos ta anuncia fayecimento di 


Rigoberto 
Rolando Tromp 
Miho conoci como “Rigo” 
*9 Septmber 1961 - † 21 January 2023 
Na nomber di su 
Esposa stima: Esther Tromp Dirksz 


Yiunan stima: 
Rignald Tromp 
Derwin Tromp 


Mayornan: †Guillermo y †Agnes Tromp-Kelly 


Su rumannan: 
Jolanda y Aquiles de Cuba Tromp 
Geraldino Tromp 
† Harold Tromp 
† Erwin Tromp 


Sobrino: 
Eldrick de Cuba 


Sobrina: 
Jessica de Cuba y yiu 


Su suegra: 
† Lina y Nestor Henriquez Boekhoudt 


Su tanta y omonan: 
Jovito y Aura Tromp 
Teofilo Tromp 
Filomena Tromp 
Judith Tromp 
Juan y Ruby Tromp 
Rudolf y Ludmilda de Cuba 
† Luis Tromp 
† Abraham Tromp 
† Geraldus Tromp 
† Carlos Tromp 
† Josef y Sixta Kelly y famia 
Victoria Perez-Kelly y † Bibi y famia 
Carlos y Juliana Kelly y famia 


Pepe: Cecilia Solognier 


Hya: Darrael de Cuba 


Su bon amigo di cas: 
Naldi Tromp y famia 


Tur su Primonan y primanan na Aruba y Hulanda 
Amigonan y amiganan 
Coleganan di K.P.A. 
Su amigonan di The Champs Tennis 
Su bisiña y conocirnan 


Demas famia: 
Tromp, Dirksz, de Cuba, Kelly, Boekhoudt, Perez, 
Giel,Baars,Farro, Arends, Everon, Kuhn, Sawney 


Ta ivita tur famia, amigo, bisinja, 
coleganan di KPA y conocir nan pa asisti: 
Na e acto di condolencia dialuna 30 di Januari 
2023 6pm-9pm. Na e acto di entierro ta tuma luga 
dia diamars 31 di Januari 2023 2pm-4pm. Adres pa 
condolencia y entierro: Aurora Funeral Home. 
Lo bai tin un response 3:00pm-3:30pm 


Despues lo bai hiba nos defunto stima na Sabana 
Basora. 


Nos ta lamenta cu despues di entiero nos no ta 
ricibi bishita na cas. 


Nos ta pidi desculpa si pa un of otro motibo a 
lubida algun familiar. 


Gradicimento / Invitacion 


Di profundo di nos curason nos ta gradici 
tur hende cu di un of otro manera a mustra 
atencion, amor y cariño durante bida, 
fayecimento y despedida di nos di esposo, nos 
tata, welo y bisawelo stima: 
Antonio Brete 
miho conoci como “Tony” 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. 
Tambe na Aurora Funeral Home pa cu su bon 
servicio y atencion. 


Alabes nos kier invita pa 3 Santo sacrificio di misa 
cual lo tuma lugar na Misa Pro-Catedral San 
Francisco di Asis na Playa 
Diadomingo 29 di januari 2023 pa 7’or di anochi 
Diaranson 1 februari 2023 pa 7’or di anochi 
Diasabra 4 di februari 2023 pa 7’or di anochi 


Bo(so) presencia lo ta altamente aprecia 


Karen van Kessel-TJin-A-Djie 
*24/09/1955 - †23-01-2023 


Onze liefelijke Karen, zorgzame en betrokken 
moeder en partner heeft ons verlaten. 
Fill not your heart with pain and sorrow but 
remember me in every tomorrow. Although my 
leaving causes pain and grief, my going has 
eased my hurt and given me relief. Remember 
me as I used to be. Understand in your hearts, 
I’ve only gone to rest for a little while. 


Na nomer di su casa Ronald van Kessel y yuinan 
henter famia van Kessel, Tjin-A-Djie y demas 
famia nos ta invita boso pa e acto di despedida 
cu lo tuma lugar diarason 01 di februari na 
Aurora funeral home te cumana 79 oranjestad. 
di 7:00 pm te 9:00 pm 


Nos no por ricibi flor pero Si bo persona ta 
interesa pa juda sostene kankerfonds Lo tin un 
caha pa recorda fondo pa esaki 


“Bou di alanan di Dios mi ta sigur” 
Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 
“Mi refugio, mi forti, mi Dios, den kende mi ta 
pone mi konfiansa” - Salmo 91:1-2 


Nos ta anuncia fayecimento di 


Maria Marcela Maduro 
*16-06-1932 †25-01-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Emiliana Trimon-Dijkhoff 
*31-05-1940 - †22-01-2023 


Ta invita pa e acto di entiero cu lo tuma lugar 
diamars 31 di januari 2023 di 9:00 pa 11:00 di 
mainta na Aurora Funeral Home, despues lo sali 
pa Santana catolico na Paradera 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Alejandrina Tromp 
*26-11-1934 - †25-01-2023 


Acto di entiero lo wordo anuncia despues. 


Dialuna, 30 Januari 2023 
AWEMainta 
OBITUARIO 
31 


“Bin serka Mi tur ku ta kansá i kargá, 
i lo Mi duna boso sosiegu” Mateo 11:28 


Cu dolor na nos curason, 
pero conforme cu boluntad di Dios, 
nos ta anuncia fayecimento di nos ser stima: 


Catarina 
Juliana Henricus 
Mihor conosí como Juliana 
*30-04-1935 - †13-01-2023 


Na nomber di su 
Mayornan: 
† Enrique Henricus y †Ana Catarina Juliana 
Paulina 


Compañero: 
†Dominico Quandus 


Yiunan: 
Ingrid y Lucas Ng y yui 
Glenda Paesch y yuinan 
Esther Paesch y yuinan 
Willem y Ansushka Paesch y yuinan 


Nieto(a)nan: 
Ivan, Landray, Glenray, 
Arthur, Nathalie, Clinton, 
Stephalyn, Genevive 


Bisanieto(a)nan: 
Delvan, Ivy, Glendray, Sheqayli, 
Na-J’Ly,Isabella, Delilah, 
Cjay, Dylan, Danelyn 


Rumannan: 
Vera y †Boy Baiz y famia 
†Faustina (Norma) y Maiky Hernandis y famia 
Azucena(Suzie) y † Isaac (Zako) Violenes y famia 
†Sixta(Baby) y Kalulu Comenencia y famia 
Hélène y Betto Ruiz y famia 
†Annie Lacle y famia 
Antonio(Buchi) y Simona Lacle y famia 
Maria (Chica) y Robby Tromp y famia 
†Luisa y †Jose Carrasquero y famia 


Subrino(a) nan, primo(a) nan, iha nan, swa y 
cuñanan, comer y compernan, staff, personal 
y habitantenan Cas Di Mi Chepa, Top 95.1 
FM, Rode Kruis, Centro Kibrahacha 60+, Grupo 
Walishali 60+, Grupo Aliansa di e dos curasonnan 
di Hesus y Maria, Grupo San Antonio, Grupo Dr, 
Jose G. Hernandez (Dakota) 
Grupo Divino Niño, amigo(a) nan, bisiña y 
conocirnan 


Demas famia: Henricus, Paesch, Paulina, 
Ng, Harms, Ascencion, Farro, Donata, Thiel, 
Fernandes Perna, Valecillos Andrade, Baiz, 
Hernandis, Latham, Violenes, Comenencia, 
Ruiz, Lacle, Tromp, Carrasquero, Trejo, Croes, 
Manzanares, Lotharp, Sanchez, Bermudez, 
Torrealba, Hernandez, Henriette, Bijen, Leer, Pas, 
Laken, Gonzalez, Giel, Beke, Odor, Quandus 


Ta invita pa asisti na e condolencia y acto di 
entiero cual lo tuma lugar na Misa Inmaculada 
Concepcion na Sta.cruz dialuna 30 di januari 
2023 di 1pm-4pm. 
Envez di manda flor of krans, tin un box 
disponibel pa Wilhelmina Kankerfonds. 


Lamentablemente despues di entiero nos no por 
ricibi bishita di condolencia na cas. 


Si den nos tristesa nos a lubida algún familiar, nos 
ta pidi disculpa pa esaki. 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta 
participa fayecimento di nos ser stima: 
Sra. Antonia 
M. Luidens 
Mihor conoci como “Margo” 
*13-11-1932 - †24-01-2023 


Na nomber di su: 
Tata: †Alberts Norberts Luidens 


Mama: †Antonia Luidens-Boekhoudt 


Yiunan: 
†Marcelo Croes y Rosa Pestana de 
Agrela y famia 
Gerda Croes y famia 
Rodge Croes y famia 
†Argat Croes 
Michael y Carina Croes-Giel y famia 
Sherla Croes y famia 


Rumannan: 
Carmen Luidens y famia 
†Jacobo y †Chita Luidens-Werleman 
†Felix y Ina Luidens-Croeze 
†Andres y †Carmen Luidens-Bareño 
†Wimpi Luidens 
†Filomena y Evert Hijmering-Luidens 
Severiano y Mary Von Luidens-v/d Maat 


Nieta(o)nan: 
Ryan Croes, Clarise Croes, Rossmarc 
Croes, Monique Herrera-Falconi, Ralph 
Falconi, †Halen Croes, Roshaline Croes, 
Ramzina Croes, Shajir Croes, Christopher 
Croes, Mishlaine Croes, Xioxenne 
Davelaar-Maduro, Jamary Croes 


Su 14 bisanieta(o)nan 


Sua y cuñanan, sobrino y sobrinanan 


Demas famia: 
Luidens, Kelly, Ridderstaat, Falconi, 
Hijmering, Bareño, Werleman, de Cuba, 
Croeze, Ras, de Mey, Boekhoudt, Lacle, 
Roos, Croes, Giel 


Acto di entiero lo tuma lugar na Royal 
Funeral Home diamars 31 di januari 2023 
di 2’or pa 4’or di atardi. 


Despues ta Sali pa Santana Catolico na 
Paradera. 


Nos ta pidi nos disculpa si en caso den 
nos tristesa nos por a lubida algun famia 
of amistad 


Con profundo tristeza, pero conforme 
con la voluntad de Señor anunciamos el 
fallecimiento de: 


Edgar Ramon 
Caceres Morillo 


En nombre di su: 


Esposa: Luz Neira Angel 


Padres: 
Pedro Manuel Caceres y 
Basilia Ramona Morillo 


Hijo: 
Edgar David Caceres Angel 


Hija: 
Naybelin Christina Caceres Angel y 
su compañero Victor Herguedas Espeso 


Nieto: 
Eduardo Herguedas Caceres 


Hermanos: 
Ivan Jose Caceres Morillo, Henry Alberto 
Caseres Morillo, Maria del Carmen Morillo y 
Nelson Enrique Caceres Morillo. 


Todos sus amigos y amistades: 
Albert y Marisabel de Veer, Alvin Barroso, 
Johan Aguirre, Diogenes Amparo, Micky 
Terrero Lopez, Angel y Jehanreli Morales, 
Domingo de la Cruz y Ana Maria Severino, 
Oscar Mercedez Gonzalez , Alexandra 
Chavez, Gwendolyne Hart , Eduardo Parilli y 
la sra. Gloria. 


PEDIMOS DISCULPA SI POR UN U OTRO 
MOTIVO SE HA OLVIDADO ALGUN FAMILIAR 
O AMIGO 


Te invitamos al acto de despedida que será 
el miércoles 1 de febrero 2023 de 2 pm a 4 
pm en Aurora Funeral Home. Sr. Edgar será 
cremado en seno familiar. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 


Sra. Vda. Petra 
Kelly-Trimon 
Cariñosamente yama “Mama of Oma” 
*22-09-1939 - †25-01-2023 


Acto di entiero lo wordo anuncia despues 


